CELEX: 32016D2053
Language: fi
Date: 2016-11-14 00:00:00
Title: Neuvoston päätös (EU) 2016/2053, annettu 14 päivänä marraskuuta 2016, yleisiä periaatteita Kosovon osallistumiselle unionin ohjelmiin koskevan Euroopan unionin ja Kosovon (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. ) välisen puitesopimuksen allekirjoittamisesta unionin puolesta

25.11.2016   
               
               
                  FI
               
               
                  Euroopan unionin virallinen lehti
               
               
                  L 319/1
               
            NEUVOSTON PÄÄTÖS (EU) 2016/2053,
      annettu 14 päivänä marraskuuta 2016,
      yleisiä periaatteita Kosovon osallistumiselle unionin ohjelmiin koskevan Euroopan unionin ja Kosovon (*1) välisen puitesopimuksen allekirjoittamisesta unionin puolesta
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä 218 artiklan 5 kohdan kanssa,
      ottaa huomioon Euroopan komission ehdotuksen,
      sekä katsoo seuraavaa:
      
                  (1)
               
               
                  Eurooppa-neuvosto korosti 14 päivänä joulukuuta 2007, että unioni on valmis toimimaan johtoroolissa vakauden lujittamisessa alueella, totesi, että unioni on valmis tukemaan Kosovoa sen tiellä kestävään vakauteen, ja vahvisti, että unioni on myös valmis tukemaan taloudellista ja poliittista kehitystä antaen selkeän Eurooppa-perspektiivin, koko aluetta koskevan Eurooppa-perspektiivin mukaisesti.
               
            
                  (2)
               
               
                  Neuvosto suhtautui 7 päivänä joulukuuta 2009 myönteisesti komission 14 päivänä lokakuuta 2009 antamaan tiedonantoon ”Kosovon Eurooppa-perspektiivin toteuttaminen” ja pyysi komissiota toteuttamaan tarvittavat toimenpiteet Kosovon tukemiseksi Kosovon edetessä kohti unionia aluetta koskevan Eurooppa-perspektiivin mukaisesti. Se piti tärkeänä kauppaan ja viisumeihin liittyviä toimenpiteitä ja kannusti komissiota avaamaan Kosovolle mahdollisuuden osallistua unionin ohjelmiin, liittämään Kosovon talous- ja finanssipolitiikan seurantajärjestelmään, ottamaan Kosovon osalta käyttöön liittymistä valmistelevan tukivälineen (IPA) toisen komponentin ja vahvistamaan vakautus- ja assosiaatioprosessia koskevaa vuoropuhelua.
               
            
                  (3)
               
               
                  Neuvosto totesi 14 päivänä joulukuuta 2010 odottavansa mielenkiinnolla komission ehdotusta, joka mahdollistaisi Kosovon osallistumisen unionin ohjelmiin. Komissio teki tällaisen ehdotuksen maaliskuussa 2011.
               
            
                  (4)
               
               
                  Neuvosto vahvisti 5 päivänä joulukuuta 2011 olevansa sitoutunut pääsemään sopimukseen Kosovon osallistumisesta unionin ohjelmiin, sanotun kuitenkaan rajoittamatta asemaa koskevia jäsenvaltioiden kantoja.
               
            
                  (5)
               
               
                  Neuvosto antoi 22 päivänä lokakuuta 2012 komissiolle luvan aloittaa Kosovon kanssa neuvottelut Kosovon osallistumisesta unionin ohjelmiin.
               
            
                  (6)
               
               
                  Komissio on neuvotellut unionin puolesta Euroopan unionin ja Kosovon välisen puitesopimuksen yleisistä periaatteista Kosovon osallistumiselle Euroopan unionin ohjelmiin, jäljempänä ’sopimus’.
               
            
                  (7)
               
               
                  Kosovo on ilmaissut halunsa osallistua joihinkin unionin ohjelmiin.
               
            
                  (8)
               
               
                  Sopimuksella pyritään siihen, että unioni tekee Euroopan unionin toiminnasta tehdyn sopimuksen 212 artiklassa tarkoitettua taloudellista, teknistä ja rahoitusyhteistyötä Kosovon kanssa.
               
            
                  (9)
               
               
                  Erityisehdot, jotka koskevat Kosovon osallistumista kuhunkin unionin ohjelmaan, sekä sen rahoitusosuus olisi määriteltävä unionin puolesta toimivan komission ja Kosovon viranomaisten välisellä sopimuksella.
               
            
                  (10)
               
               
                  Tämän sopimuksen allekirjoittaessaan jäsenvaltiot eivät ota kantaa Kosovon asemaan, josta ne päättävät kansallisten käytäntöjensä ja kansainvälisen oikeuden mukaisesti. Mikään tässä päätöksessä, sopimuksessa tai sen liitteissä taikka unionin ohjelmissa käytetty termi, sanamuoto tai määritelmä ei merkitse sitä, että unioni tunnustaisi Kosovon itsenäiseksi valtioksi, eikä sitä, että yksittäiset jäsenvaltiot tunnustaisivat Kosovon itsenäiseksi valtioksi, jos ne eivät ole sitä muutoin tehneet.
               
            
                  (11)
               
               
                  Kosovon viranomaisten myöntämiä asiakirjoja tämän sopimuksen nojalla vastaanotettaessa saatetaan soveltaa jäsenvaltioiden sisäisiä menettelyjä.
               
            
                  (12)
               
               
                  Sopimus olisi allekirjoitettava,
               
            ON HYVÄKSYNYT TÄMÄN PÄÄTÖKSEN:
      1 artikla
      Annetaan lupa allekirjoittaa yleisiä periaatteita Kosovon osallistumiselle unionin ohjelmiin koskeva Euroopan unionin ja Kosovon välinen puitesopimus unionin puolesta sillä varauksella, että mainitun sopimuksen tekeminen saatetaan päätökseen (1).
      2 artikla
      Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
      3 artikla
      Tämä päätös tulee voimaan päivänä, jona se hyväksytään.
      
         Tehty Brysselissä 14 päivänä marraskuuta 2016.
         
            
               Neuvoston puolesta
            
            
               Puheenjohtaja
            
            G. MATEČNÁ
         
      
      
         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
      
         (1)  Sopimuksen teksti julkaistaan yhdessä sen tekemistä koskevan päätöksen kanssa.